My verskoning aan die NG Kerk leierskap | hier staan ek
Hierdie video van Paul Washer verwoord my gevoel teenoor die NG Kerk leierskap volkome.
Ek kan nie om verskoning vra omdat ek die waarheid van die Evangelie aan julle verkondig nie. Ek het julle te lief daarvoor. Ek het die 1 100 000 lidmate van die NG Kerk te lief daarvoor. Daar is te veel op die spel. Ons kan nie langer speletjies speel nie.
Maar as ek dit op ‘n manier sê wat mense seer maak, vergewe my asseblief. Mag julle verby my onbeholpenheid, my persoonlike sonde en my soms oordrewe passie kyk en slegs die kruis van Christus raaksien.
Mag Hy al meer word en ek al minder, sodat Hy en Hy alleen verheerlik sal word.
Edit: Om te verseker dat mens presies verstaan wat ek bedoel, lees asb my kommentaar onderaan ook.
7 thoughts on “My verskoning aan die NG Kerk leierskap”
24/03/2013 at 11:39 am
Dit vat ‘n besondere mens om om vergifnis te vra soos jy nou hier doen, Wynand. Dit moes ‘n prys gekos het, en ek waardeer dit daarom des te meer.
24/03/2013 at 2:18 pm
Ek moet dit hier duidelik stel:
1) Hoe meer ek met hierdie saak worstel hoe meer kom ek onder die indruk dat die Heilige Gees my nie sal toelaat om stil te bly nie.
2) Die leiers van die NG Kerk is geensins onthef van hulle verantwoordelikheid om dit wat hulle glo ten opsigte van sake soos panenteïsme in die openbaar te verklaar nie. Hulle het ‘n morele verpligting sowel as ‘n kontraktuele verpligting teenoor die lidmate van die kerk!
3) Die bestuur van Bybel Media is steeds die lidmate van die NG kerk lidmate ‘n antwoord skuldig oor die publikasie van ‘n boek oor Teilhard de Chardin en hulle aanbeveling van die boek by NG Kerk lidmate. Daardeur het hulle die NGK se amptelike ondersteuning aan Teilhard se bose teologie verskaf. Bybel Media behoort in sy geheel aan die lidmate van die NG Kerk.
MAAR: Ek sal in die toekoms beslis let op hoé ek my saak stel, Ek sal werklik probeer om die liefde van Christus meer uit te leef in die manier waarop ek dinge doen.
24/03/2013 at 2:41 pm
Dankie vir die skakel. Paul Washer preek hard en reguit. Dit is seker baie hard om dit aan te hoor en te verteer as dit vir mens te kloosteragtig klink. Maar sy preek op die ander skakel wat jy gegee het is geensins onskriftuurlik nie. Hy plaas ‘n besondere klem op die vrugte wat ons dra (lewe wat ons lei). Dit maak dat ons dan eintlik ons in ‘n soort van klooster moet afsonder om van die sondige wêreldse verleidings te ontvlug. Dit klink baie moeilik en onmoontlik om so te kan lewe. Maar Paul suig sy boodskap nie uit sy duim nie. Hy preek slegs wat die Bybel sê.
Wat kan ons dan doen. Ons kan dink dat hy darem te vêr gaan en ons wil leer om ons totaal van die wêreld te isoleer. Of ons kan luister wat Paul uitgestip het en besluit welke vrugte ons wil dra.
24/03/2013 at 2:44 pm
ons weet dat jy nie ‘n ‘hensopper’ of ‘joiner’ by die sadduseërs en die Romeine by die tempelgebou gaan word nie. Maar genadiglik gaan jy ook nie Jesus se laaste opdrag ontvlug deur saam met die fariseërs as bittereinders van Masada in trots te gaan skuiling soek nie. Daar is ‘n ander uitweg, waarna mens jou lewe lank soek. En tog is dit nie ‘n tevergeefse soektog nie. Dis nie die vriede-vriede van die slimgeleerde wysgere van ‘n verbygaande wêreld nie, maar ware vrede wat vir een en elk van ons bedoel is.
Hoog aan die ruwe ‘sleeper’-hout van die kruis met 14-duim spykers vasgenael, het Jesus gevra dat die ‘soldarre’ vergewe word, want hulle verstaan nie ‘n snars van wat hulle aan die aanvang is nie. Hy het dit nie vandaar op ‘n neerhalende wyse gesê nie, want Hy was besig om vir hulle te sterf. Voordat Hy daadwerklik opgestaan het.
Na die oorlog tussen die Ingelse en die Boere, het eerwaarde Kestell, wat veldkommandant was en veel gesien het, gesê: “Nie deur krag of deur geweld nie, maar deur My Gees, sê die Here van die leërskare” (Sag 4: 6).
26/03/2013 at 12:29 pm
Nie veldkommandant nie, veldkapelaan! Ek moes te veel Danie Theron-stories van kommandante lees toe ek klein was.
21/05/2013 at 4:11 pm